ארכיפלג האיים האַזוֹרִיים המופלאים מאגד תשעה איי אזמרגד געשיים ויפיפיים המשתייכים לפורטוגל. האיים הגעשיים, שפרצו ממעמקי האוקיאנוס האטלנטי, מלווים תימרות אש ועשן, ברוכים באגמים בתוך לועות הרי געש, בחממות אננס, במטעי תה, בשמורות טבע יפיפיות בהן נחלים ומפלי מים והרבה פרות מאושרות. תצפיות עותקות נשימה עם נוף מקסים מפגישות בין היבשה הירוקה לאוקיאנוס הכחול ושלל איים קטנים. זוהי הזדמנות לראות ניגוד מרתק בין איים שכל רגע עלולים להתפרץ, לבין האנשים השלווים שגרים בהם והפכו אותם לפיסת גן עדן של טבע, רוגע, היסטוריה מעניינת ואוכל טוב. לא בכדי האיים האזוריים נחשבים לסוד השמור ביותר של האירופאים.
בלב האוקיינוס האטלנטי, בין פורטוגל לצפון אמריקה ולא הרחק מאפריקה, שוכנים להם תשעה איים קסומים שמקור קסמם נעוץ בשילוב בין ירוק העד של האיים עם הכחול העמוק של האוקיאנוס; השילוב בין סילוני המים של הלווייתנים שעה שהם עולים אל פני המים בסמוך לחוף, עם סילוני האדים החמים שהאדמה לא מפסיקה לפלוט. רוב האיים שופעים פרחים כל השנה, בזכות המים החמים המקיפים את האיים. המים הכחולים האלה הם ביתם של דולפינים, לווייתנים ויצורים רבים אחרים מן הים. מדובר באחד מהאתרים לצפייה בלווייתנים הגדולים בעולם, עם כמות מרשימה של יותר מ-20 סוגים שונים של יונקים ימיים, כשליש מהמספר הכולל של המינים הקיימים בעולם. זוהי מערכת אקולוגית עם מאפיינים ייחודיים. אנשי האיים הם ידידותיים, מתובלים בתבלין החיים ותמיד מוכנים לקבל פנים זרות.
האיים התגלו על ידי ספנים פורטוגליים רק באמצע המאה ה- 15. אניות רבות עגנו כאן כדי לבצע תיקונים שונים ולנצל את משטר הרוחות מהאיים לפורטוגל. אפילו ואסקו דה גמה עצר פה בדרכו חזרה מהודו.
האיים נחשבים לאיי הוואי של האוקיינוס האטלנטי עם המון קווי דמיון ביניהם כמו העלווה הירוקה, העמקים הוולקנים הפורים, הגלים הגדולים שמתנפצים לאורך קו החוף וכמובן – האקלים המתון כל השנה. האיים האזוריים מושפעים מזרם הגולף המאפשר תנודות קלות בלבד בטמפרטורות, בין 12 ל-25 מעלות צלזיוס והאקלים הוא ים תיכוני – טרופי מתון. האיים נהנים מאקלים ים, עם שינויים קלים במהלך השנה.
גולת הכותרת הם פרחי ההורטנזיה (Hortensia). הפרחים מתנשאים לגובה רב (עד 3 מטר), נמצאים בכל מקום ומתהדרים בשלל צבעים בכל האיים האזוריים, בלילה הם דומים לכוכבים ובבוקר הם נראים כמו כדורי פרחים.
אנו מזמינים אתכם להצטרף אלינו לסודות הקסומים של קבוצת האיים; בואו לקחת צעד אחורה בזמן. האיים מתאימים לכל אחד: חובבי קולינריה, שוחרי היסטוריה, חובבי אדריכלות וכמובן אנשי הטבע למיניהם ושוחרי ההרפתקאות. האיים האזוריים ידהימו אתכם וישאירו אתכם עם הרבה טעם של עוד.
נצא בטיסה ישירה לליסבון (Lisbon), בירת פורטוגל. נעצור להפסקת קפה וטעימת פאשטל דה נאטה (Pastel de Nata) – עוגות קטנות שהן קונכיית בצק פריכה מבצק עלים דק ממולאות בקרם וניל, מדובר באחד המעדנים המקומיים והייחודיים ביותר לליסבון. נמשיך לשייט אשר יאפשר לנו מבט שונה על רובעי אלפאמה, באישה ובלם. נסיים בסיור קצר בעיר והעברה למלון למנוחה. בערב נצא לארוחת ערב במסעדה מקומית ונקנח במועדון פאדו בו נשמע את מוסיקת הנשמה הפורטוגלית.
בשעות הבוקר נעלה על טיסת פנים וננחת באחד מהאיים הגדולים של הארכיפלג, האי טרסיירה (Terceira), האי השלישי להתגלות על ידי הפורטוגזים, ומכאן שמו. בטרסיירה צמחיה אנדמית צפופה ובו השטח הגדול ביותר של יער טבעי מבין האיים. שמו של האי יצא לפניו בזכות החגיגות והפסטיבלים שבו ולוחמת השוורים הייחודית שמתרחשת בו עד היום. האי הוא מקום מושבם של בית המשפט העליון ושל הבסיס הראשי של חיל האוויר האמריקאי באיים האזוריים.
נסייר בעיר הבירה אנגרה דה הרואיז’סמו (Angra do Heroísmo), שהייתה בירת הארכיפלג בזכות הנמל החשוב שהיה בה ושימש מרכז סחר עולמי חשוב בין פורטוגל לעולם החדש במאות ה-15 וה-16. נטייל במרכז ההיסטורי של אנגרה ונראה את הרחובות הישנים עם הבתים היפים והצבעוניים, כנסיות, ארמונות, בתי אחוזה, אנדרטאות, כיכרות, וגנים. חלקם נבנו בהשראת האדריכלות של פורטו וליסבון. העיר נבנתה במשך דורות ומשמרת עד היום את ההיסטוריה של פורטוגל בכלל ושל גילוי העולם החדש בפרט. אנגרה דו אירואיז’מו הוכרזה כאתר מורשת עולמית על ידי אונסק”ו. נסיים בבית הקברות היהודי. בבית הקברות 53 קברים, בינהם קברו של בנימין אברהם סבג, מהיהודים הראשונים שהגיעו לאי. העברה למלוננו להתארגנות, לאחריה נצא למסעדת דגים מקומית.
לאחר ארוחת בוקר נצא להר ברזיל ((Reserva Florestal de Recreio do Monte Brasil, הר געש שתחילתו בהתפרצות ממעמקי האוקיינוס, עד שחבר לאי. נעלה למצודה הספרדית הגדולה הממוקמת במיקום אסטרטגי מעל הנמל של העיר אנגרה, נשקיף לנוף מרהיב. נמשיך בנסיעה נופית לאורך החוף הדרומי ונבקר בסיירה דה קומה ,(Serra do Cume) הקלדרה הגדולה באי שהפכה לכר מרעה ענקי ולאורכה נקודות תצפית יפות על האי. נצלול לבטן האדמה, לאלגר דו קרוואו ,(Algar do Carvão) נרד ל”צינור ההזנה” של הר הגעש ממנו פרצה הלבה החוצה. צינור הלבה העתיק יורד לתוך הר געש כבוי עם מתלול אנכי של 100 מטר. בתוך הלוע יש נטיפים ואגמים תת-קרקעיים. זהו “צינור ההזנה” מבין הבודדים בעולם בו ניתן לבקר.
נבקר בביסקוטוש Biscoitos)), בו בריכות שחייה געשיות טבעיות ייחודיות ((Piscina Naturais dos Biscoitos, שנבנו בין סלעי הבזלת השחורים. על בריכות אלו מתנפצים גלי ענק. נמשיך ל-Quinta do Martelo, מוזיאון אתנוגרפי פתוח ייחודי המציג מאדריכלות מסורתית ועד חקלאות אורגנית. נתבונן באבולוציה של האוכלוסייה המקומית ובחיי היומיום של אוכלוסיית הדור השלישי. נחזור אחורה בזמן, לתקופה בה חיו בהרמוניה ופשטות. נשאר עד שעות הערב המוקדמות ונסעד כאן ארוחת ערב עם המאכל המסורתי בטרסיירה, הוא אלקטרה ,(Alcatra) הגרסה המקומית של ביף בורגיניון – בישול בשר בקר במשך שעות בכלי חרס. נחזור למלוננו ללינה.
בשעות הבוקר נטוס מערבה לאי פאיאל ( ,(Faialמקור שמו בעצי האש (פאייה-דה-טרה) שכיסו את האי.
ניסע לנקודה המערבית ביותר של פאיאל, הר הגעש קפלינוס ((Capelinhos, הר געש צעיר, שבסוף שנות החמישים של המאה הקודמת הפך אתר עלייה לרגל לקהילה המדעית הבינלאומית. נראה מקרוב איך כוחות הבלייה של הים והרוח שוחקים בהתמדה את ההר ומאיימים להעלים אותו מעל פני האדמה. מהמצוקים של קפלינוס קוסטדו דה נאו, אפשר לראות את החלק הפנימי של הרי הגעש האלה – רצף של סלעים, שכבות וקווי מתאר מנוגדים ומשחק של צבעים ומרקמים מפתיעים.
סמוך להר הגעש קפלינוס שוכן המגדלור הישן של האי, שהפך למרכז מבקרים מפואר Capelinhos Volcano Interpretation Centre)) עם תערוכות מתקדמות ותצוגת מולטימדיה. נבקר במגדלור ונעפיל עם האוטובוס למרומי הר הגעש החולש על האי כולו, אל הקלדיירה (Caldeira) – לוע הר געש רחב ומדהים בעומק של 400 מ’. נטייל רגלית לאורך שולי הקלדרה העמוקה, מוקפים בפרחי ההורטנסיה, עצים הזוהרים באור השמש ונוף מרהיב.
נמשיך להורטה ((Horta, שבזכות הנמל המוגן שלה, היא הפכה לתחנת חובה לעוברים בין אירופה ויבשת אמריקה. הארכיטקטורה של הבתים חושפת את האופי של פאיאל המציגה קוסמופוליטיות בת מאות שנים. נבקר במוזיאון הורטה Horta Museum)) ונתרשם מעבודות היד של פאיאל העשויות משעם מעץ התאנה. הן כל כך מפורסמות שלמוזיאון הורטה יש חדר שלם מלא ביצירות של האמן הגדול הייחודי לאמנות זו, אוקלידס רוזה .(Euclides Rosa)בשעות אחר הצהריים המאוחרות נחצה מזרחה במעבורת את המיצר, המפריד בין האי פאיאל בואכה האי פיקו,(Pico) הדרומי ביותר בקבוצה המרכזית של הארכיפלג האיים האזוריים והאחרון שאוכלס. העברה למלוננו.
היום נטייל באי כשברקע משקיף עלינו ההר הגבוה ביותר בפורטוגל- הר הגעש פיקו (2351 מ’).
האי פיקו הוא אתר מורשת עולמי ונחשב בירת היין של האיים האזוריים. האקלים היבש החם של חלקים מסוימים של האי ומשאבי המינרלים של קרקעות הלבה הובילו לכניסתם של כרמים, בעיקר של ענבי וורדלחו .(Verdelho) נטייל בשביל הליכה בן כ-4 ק”מ (כשעה וחצי) Criação Velha בין טרסות הבזלת המגוננות על גידול הגפנים, נלמד על תרבות ייצור היין באי ונראה כפרים שמשמרים אורח חיים מיוחד ומסורת ארוכה של ייצור יין. נמשיך לסיור במנהרת לבה ( .(Torres Das Grutaמצוידים בפנסים, נלך ברגל בעקבות קילוח בזלת שהותיר אחריו מעין מנהרה חלולה שבאורח פלא משמרת את תולדותיו של הקילוח. נבקר בחנות יינות לטעימת יינות וטאפאס ונסיים בסיור בעיר מדלנה (Madalena), אשר התפתחה סביב הכנסייה המאה ה -17 שלה. נחזור למלוננו להתארגנות ונצא לארוחת ערב במסעדה מקומית.
נצא הבוקר ללאג’ס (Lajes) לביקור במוזיאון הלווייתנים Whalers Museum)). האי פיקו היה אחד המרכזים החשובים באזוריים לצייד לווייתנים עד שהמסורת הזו הופסקה בשנת 1984. נתחקה אחר מסורת הצייד דרך תחנות שונות שעדיין קיימות באי. המוזיאון ממוקם במחסנים הישנים של סירות ציד לווייתנים, ומתאר את פעילות ציד לווייתנים אשר שגשגו על האי מהמאה התשע עשרה. ניחשף גם לאחת המלאכות שבהן הצטיינו ציידי הלווייתנים מהאיים האזוריים – גילוף בשיני ובעצמות הלווייתנים שצדו, אמנות שהולכת ונעלמת.
אחר הצהריים נעלה על סירה מתנפחת קשיחה לטיול צפייה בלווייתנים. האיים האזוריים מהווים בית קבע ונקודת מעבר עבור יותר משליש ממיני הלווייתנים והדולפינים בעולם. פעילות מעקב הלווייתנים, הנמשכת כ-3 שעות, נעשית על ידי צוות מקצועי של תצפיתנים, סקיפרים וביולוגים ימיים. לווייתנים או דולפינים נצפים ב-98% מהשיוטים ללא קשר לעונת השנה. נחזור למלוננו למנוחה לפני צאתנו לארוחת ערב במסעדה מקומית.
נצא בטיסה לאי הגדול ביותר מבין קבוצת האיים האזורים, האי סאו מיגל (São Miguel) הממוקם בקבוצה המזרחית של הארכיפלג. יותר ממחצית מאוכלוסיית האיים האזוריים חיה באי זה. כולו מכוסה שדות ירוקים, יערות של עצי ארז יפני, דפנה, שרכים, אברש וצינית. כשמו כן הוא, “אי ירוק בים”, בו היופי שוכן בכל פינה ועליו נאמר “המקום בו גר אלוהים”. ננחת בפונטה דלגדה (Ponta Delgada), בירת האי ושער הכניסה הראשי לאיים האזוריים. נסייר בסמטאותיה ואתריה – כנסיות בעלות ארכיטקטורה ייחודית ובאתרי העלייה לרגל בעיר; נלמד על תושבי העיר בעבר ובהווה, כולל עברה היהודי של האי, נבקר בכיכרות ובשוק העירוני. נבקר בבית הכנסת “שער השמים” Sinagoga Sahar Hassamain)) במרכז העיר. נתמקם במלוננו לארבעת הלילות הבאים.
נפגש בבוקר עם השף אשר יעביר סדנת בישול של ה”קוזידו” – מין גרסה מקומית של חמין; תבשיל של נקניקיות דם, ירקות שורש, עוף וכרוב המבושלים במעיינות החמים של אגם פורנש באמצעות סירים ענקיים שנקברים בתוך גומות קטנות באדמה הלוהטת. נתלווה לשף לקניית המצרכים הדרושים ונמשיך לסדנה. בסיומה נחזה בהטמנת הסירים באגם פורנש, שם הסירים יישארו למשך שעות לבישול ארוך. נהנה מארוחת צהריים מקומית בה נאכל את התבשיל המקומי.
במחציתו השנייה של היום נבקר בגן הבוטני טרה נוסטרה (Parque Terra Nostra), היפה ביותר באיים האזוריים ובמרכזו בריכת מים גיאותרמיים חמים אליהם נכנס (מומלץ להביא בגד ים). סמוך לגן הבוטני, במרכז הכפר, מצוי ריכוז מדהים של מעיינות חמים, מעיינות סודה, פומרלות (אדי קיטור שיוצאים מבטן האדמה) ועוד. נחזור למלוננו.
ניסע לכיוון נורדשטה (Nordeste), האזור הגיאולוגי העתיק ביותר באי. לאורכו הרי געש רבים וערוצים עמוקים בשל בלייה בת מיליוני שנים. נבקר בכפר פרובוקציו (Provoacão), בו חיו המתיישבים הראשונים של האי והחלו את החקלאות בו. ניסע דרך ריביירה דוס קלדאיורס (Ribeira dos Caldeirões) המוקפת ביופי הטבעי של המפל לאורך אותו הנחל. נבקר בנחל המזין מפלים ומפעיל טחנות קמח. נבקר בכפר נורדשטה ובסמוך לכפר נטייל רגלית בשמורת הטבע סרה דה טרונקיירה (Serra da Tronqueira). שמורה יפה זו היא מקום חיותה היחיד בעולם של ציפור בשם “אדמון האזוריים”. את השמורה עוטף יער מגוון של אברשים, ערים, בלב טבעת של עצי ארז יפני. נעלה לתצפית ממנה נשקפת הקלדרה הגדולה של נורדשטה.
מטעי התה מאפיינים את מדרונות החוף הצפוני. נבקר במפעל ובמטע תה גורינה (Fábrica de Chá Gorreana) – מטע התה היחיד באירופה. המטע פועל ברציפות משנת 1883 ומופעל ע”י בני אותה משפחה כבר חמישה דורות. נעקוב אחר כל שלבי התהליך מהמטע ועד השקית ונלגום תה ריחני מקומי. נחזור למלוננו להתארגנות ונצא לארוחת ערב במסעדה מקומית.
נפתח את היום בביקור באחד המקומות היחידים בעולם בו מגדלים אננס בחממות (Pineapples A Arruda).
דרך נופים הרריים נסע למערב סאן-מיגל, שם מצוי אחד המקומות הציוריים ביותר באיים האזוריים – סט סידאדש (Sete Cidades). שני אגמים בצבעים שונים יוצרים נוף פנורמי שאסור לפספס. נעלה לתצפית המלך ((Miradouro da Vista do Rei אל מול נוף יפה של האגמים והכפרים. תמונת הקלדרה של הר הגעש עם האגם הגדול ובתוכו לועות משנה שגם בהם מצויים אגמים, הינה הגלויה היפה ביותר באיים האזוריים. נבקר בקלדרה ואגמיה וגם בכפר היפה השוכן לחופי האגם הגדול. נמשיך לריביירה גרנדה Ribeira Grande)), העיר השנייה בגודלה באי הממוקמת בשפכו של נהר בחוף הצפוני. נסייר ברחובות העיר היורדים אל הים, נראה את חזיתות הבתים המעוטרות באריחי קרמיקה, נבקר בכנסיית סנורה נוסה אסתרלה Igreja Matriz) de Nossa Senhora da Estrela) עם גרם המדרגות המונומנטליות שלה. נחזור למלוננו למנוחה והתארגנות. נצא לארוחת ערב מסכמת במסעדה מקומית.
מוקדם מאד בבוקר נצא לשדה התעופה לטיסה חזרה ארצה דרך ליסבון. הגעה לתל אביב בשעות הערב.
חולמים לטייל ב'גן העדן של אירופה'?
האיים האזוריים מכונים ‘גן העדן של אירופה’ ולא בכדי. מזג האויר נוח, הנופים פראיים ועוצרי נשימה, האוכל מעולה והיין משובח. מה עוד אפשר לבקש?
רענן בן בסט, מנכ”ל החברה הגיאוגרפית, הגיע לאולפן ynet כדי לספר מה כל כך מיוחד ביעד הזה, ולמה אתם ממש חייבים לעצמכם טיול באיים האזוריים.
טיסות בינלאומיות: טיסות סדירות בחברת טאפ, דרך ליסבון וטיסות פנימיות על פי המסלול.
לינה: בבתי מלון 4* ו- 5* לכל אורך הטיול.
כלכלה: ארוחות בוקר + 10 ארוחות נוספות (9 ארוחות ערב וארוחת צהריים אחת).
תחבורה: אוטובוס תיירים ממוזג ונוח בהתאם לגודל הקבוצה ומעבורות על פי המסלול.
הדרכה: מדריך מצוות “החברה הגיאוגרפית”, מומחה לאיים האזורים, ומדריכים מקומיים על פי הצורך.